La Falla Nàquera-Lauri Volpi llança el seu Euromillón Solidari a benefici d’Erik Iborra
2025-07-24

La delegació d’Obra Social de la Falla Naquera-Lauri Volpi ha engegat una nova acció solidària dins de la seua campanya anual “Ara més que mai-AMQM”.

En aquesta ocasió, la comissió va a col·laborar, un any més, amb Erik Iborra, un xiquet de Torís que, “en nàixer prematur, té diversos problemes“, tal com han assenyalat des de la Falla. Per a ajudar-li a millorar la seua qualitat de vida, “per a que puga seguir rebent qualsevol tipus de teràpia o tècnica que li ajude a millorar“, la Falla vendrà bitllets d’Euromillón que, durant els mesos de Novembre i Desembre, participaran en els sorteigs de dimarts i divendres. El preu del bitllet serà de euros i amb ell es participarà en 17 sorteigs.

Per a poder adquirir el bitllet, aquelles persones interessades a col·laborar, poden acostar-se al casal de la Falla, en el carrer Lauri Volpi nº24, fins al 28 d’octubre. A més, durant la celebració del VII Mercat Medieval Solidari, que tindrà lloc durant els dies 15 i 16 d’Octubre, també es podran adquirir.

Tota la informació sobre la campanya i les accions solidàries que la Falla desenvolupa al llarg de l’any pot consultar-se en les xarxes socials de l’entitat, Facebook: Falla Naquera Lauri Volpi i Twitter, @fallalaurivolpi.